Hyka pelasi myös alle 20-vuotiaiden MM-kilpailuissa vuosina 2012 ja 2013, joista jälkimmäisessä turnauksessa hän jakoi Tšekin sisäisen maalipörssin voiton Dmitrij Jaškinin ja Martin Frkin kanssa kolmella osumallaan. Hyka pelasi myös alle 18-vuotiaiden MM-kilpailuissa vuonna 2011. Hänet valittiin Sveitsiä vastaan pelatun karsintasarjan ottelun päätteeksi Tšekin ottelun parhaaksi pelaajaksi.